《次韵答刘通判二首 其一》
宋代·饶节

补牢初未益亡羊，始悔出山谋不臧。求志已甘长贸贸，应缘何苦自皇皇。

曾更世上风涛阔，方悟闲中气味长。富贵如公非我比，春兰秋菊各馨香。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。